Etter at salget av thrillerserien tok av, har Eisler i noen grad dyrket et image som vennligsinnet, men hemmelighetsfull, teoretiserende voldsnerd. Han sier nå at han i årene 1989–93 skal ha arbeidet for CIAs daværende Directorate of Operations (avdelingen for hemmelige operasjoner), hvor han blant annet skal ha fått opplæring i paramilitære operasjoner. Han forteller også gjerne om en livslang interesse for «forbudt kunnskap» og om sitt bibliotek esoteriske bøker om draps- og spionkunst.